projecte-aina/catalan_government_crawling huggingface dataset:
L'SCT participa al Congrés Espanyol sobre Sistemes Intel·ligents de Transport (ITS)
El Servei Català de Trànsit (SCT) participa a la 20a edició del Congrés Espanyol sobre Sistemes Intel·ligents de Transport (ITS), el qual s'havia de celebrar a principis de juny i va ser posposat per la crisi sanitària de la COVID19.
El congrés se celebra del 14 al 16 de juliol a Madrid i el director del Servei Català de Trànsit, Juli Gendrau, hi ha participat en l'obertura del congrés.
Des del Servei Català de Trànsit, s'ha pres consciència que el sector del transport i la mobilitat està patint una gran transformació i un canvi de paradigma, especialment amb la irrupció de la pandèmia del coronavirus.
L'SCT defensa que els sistemes ITS han de contribuir a dotar de serveis de mobilitat, ja sigui facilitant la implantació de la flexibilitat horària, potenciant l'ús de carrils dinàmics BUS/VAO i, en un futur, també els vehicles autònoms i els vehicles connectats, o implementant una extensa informació viària per a oferir nous serveis de mobilitat.
D'altra banda, el passat 6 de març, l'SCT va participar en la "XI Jornada d'ITS a Catalunya", on es va debatre sobre la mobilitat connectada i autònoma des d'una gestió eficient de les ITS.
A més, des de l'SCT s'ha implementat el Pla ITS 2020-2022, que dona continuïtat al Pla ITS 2017-2019, el qual facilitarà l'adaptació a un nou model de gestió del trànsit i definirà el rol d'aquest organisme com a gestor de la mobilitat de la xarxa viària.
El Pla ITS estarà alineat amb el Pla estratègic de Seguretat Viària de Catalunya 2014-2020 i amb el Pacte Nacional per a la Mobilitat Segura i Sostenible.
Aquesta setmana, del 20 al 26 de juliol, les policies de trànsit faran una campanya intensiva per vetllar per la seguretat dels motoristes.
A peu de carretera i carrer es vigilaran els motoristes com a infractors, però també com a possibles víctimes de conductes de risc dels conductors de la resta de vehicles.
L'acció policial també se centrarà en el control d'un bon ús del casc, de les infraccions relatives a les normes de circulació i a les condicions tècniques del vehicle.
En aquest sentit, el Servei Català de Trànsit coordina aquesta acció de vigilància amb Mossos d'Esquadra i Policies Locals durant l'estiu, atès que els desplaçaments d'aquests vehicles de dues rodes s'incrementen, i més enguany en l'escenari de postconfinament en el qual hi ha més mobilitat interna, i l'objectiu és que això no suposi un augment de les víctimes.
Aquest 2020, 10 motoristes han mort a les carreteres catalanes i 104 han resultat ferits greus.
En el mateix període de l'any passat, 27 motoristes havien perdut la vida i 166 havien resultat ferits de gravetat.
En zona urbana enguany han perdut la vida 11 motoristes, mentre que l'any passat hi va haver 14 víctimes mortals en el mateix període.
Per evitar sinistralitat d'aquest col·lectiu vulnerable es demana més percepció del risc i consciència de la pròpia fragilitat als motoristes.
I a la resta d'usuaris respecte i col·laboració per reduir les víctimes en general i en especial les d'aquest col·lectiu.
També s'apel·la a la responsabilitat compartida i a la necessitat d'una convivència respectuosa a la xarxa viària que requereix l'adopció de mesures protectores per part dels conductors de tots els vehicles.
A més, des del Servei Català de Trànsit s'insisteix a evitar qualsevol relaxament en els desplaçaments d'oci.
TENIU TOTES LES DADES EN AQUEST PDF
El S ervei Català de Trànsit (SCT) coordina al llarg d'aquesta setmana, entre avui dilluns 3 i diumenge 9 d'agost, una campanya policial intensiva de controls de velocitat.
L'actuació es realitza conjuntament amb els Mossos d'Esquadra i les Policies Locals de trànsit de Catalunya amb l'objectiu de reduir l'accidentalitat derivada de circular a velocitats superiors a les permeses.
La velocitat excessiva és un dels principals factors concurrents de la sinistralitat viària: és una conducta de risc i té conseqüències tràgiques a les carreteres.
A més de ser una causa directa de sinistres viaris, és un factor que incrementa la gravetat de les lesions.
En concret, l'any passat, la velocitat inadequada va representar un 11,6% del total dels factors concurrents dels accidents, sent present en 1.162 sinistres amb víctimes en zona interurbana.
Per tant, campanyes intensives com aquesta tenen la finalitat de vigilar el compliment de les limitacions de velocitat i a la vegada, incidir en la conscienciació sobre el perill que suposa no respectar-les, per a la seguretat d'un mateix i per a la dels altres.
En les dues campanyes centrades en aquest factor de risc, realitzades l'any 2019 (a l'abril i a l'agost), es van denunciar 73.330 vehicles per excedir els límits de velocitat.
L'SCT apel·la de nou a la prudència i responsabilitat dels conductors i insisteix en què en els desplaçaments que es realitzin durant aquest mes d'agost, en un escenari de mobilitat atípic i on es preveuen més trajectes interns que en anys anteriors, és fonamental respectar els límits de velocitat fixats per evitar sinistres viaris.
A més, cal tenir en compte que en la mobilitat d'estiu se sumen habitualment uns factors que contribueixen a incrementar l'accidentalitat, com són un cert relaxament dels conductors o el component d'oci en la conducció, que alhora poden derivar en imprudències a la carretera, com ara sobrepassar la velocitat permesa.
Les Policies Locals que participen en aquesta campanya preventiva realitzen els controls en les zones urbanes del seu àmbit.
És important recordar que dins els municipis, la velocitat excessiva pot ser determinant per als vianants, sobretot en els casos d'atropellaments, i també per a la seguretat dels ciclistes.
Convé subratllar que a una velocitat de 30 km/h, el risc de mort d'un vianant en cas de ser atropellat es redueix a un 10% i a partir de 80 km/h les conseqüències són pràcticament sempre mortals.
Incidència de la velocitat en la seguretat viària
La velocitat adequada, vital per a una conducció segura
El Servei Català de Trànsit (SCT) informa que des de l'1 de gener fins al 31 d'agost d'aquest any, 71 persones han mort en 63 accidents mortals a les carreteres catalanes.
Això suposa un descens d'un 41,8% en el nombre de víctimes mortals respecte el mateix període de l'any passat, en el qual van perdre la vida 122 persones.
Pel que fa a la xifra d'accidents mortals, hi ha hagut un descens del 45,2% respecte el 2019.
En comparació amb el 2010, any de referència per al compliment dels objectius europeus, les víctimes mortals a la xarxa viària interurbana de Catalunya s'han reduït un 55,3%, atès que fa una dècada havien perdut la vida 159 persones en el mateix període.
S'ha de tenir en compte que l a reducció de la sinistralitat s'ha produït en un context marcat pel descens de la mobilitat arran de les restriccions decretades per frenar la propagació de la COVID-19.
Pel que fa als col·lectius vulnerables, fins al 31 d'agost han mort 14 motoristes, 5 ciclistes i 7 vianants, mentre que en el mateix període de l'any passat havien mort 37 motoristes, 7 ciclistes i 8 vianants.
Precisament aquesta setmana, l'SCT coordina amb les Policies Locals de diversos municipis de Catalunya una campanya preventiva de protecció i control de vianants en zona urbana.
Es tracta de la segona campanya d'aquest tipus que es realitza aquest any.
A banda d'això, cal destacar que aquest any hi ha un repunt en el nombre de víctimes mortals en els vehicles pesants, amb 6 morts respecte els 5 del mateix període del 2019, i en les furgonetes, amb 8 víctimes mortals enguany respecte 7 de l'any passat.
Davant d'això, Trànsit recorda la importància del manteniment dels vehicles i demana també als professionals del transport que, sobretot en trajectes de llarg recorregut, s'aturin almenys cada dues hores.
Es manté també la tendència a l'alça dels accidents mortals amb un únic vehicle implicat.
Enguany fins al 31 d'agost, 27 dels 63 accidents mortals han ocorregut amb un sol vehicle, el que suposa el 43% del total de sinistres, mentre que l'any passat en el mateix període aquest tipus d'accidents suposaven el 35% de la sinistralitat mortal.
Tot i això, hi ha hagut una reducció d'aquest tipus d'accidents en comparació amb l'any passat: 27 el 2020 respecte els 40 de l'any 2019.
Si analitzem les morts per tipus de dia de la setmana, observem que 38 de les 71 víctimes mortals registrades, un 53,5%, són en cap de setmana o festiu.
Tenint en compte aquesta dada, des de l'SCT es demana responsabilitat en els desplaçaments d'oci i evitar un relaxament en la conducció tant pel que fa a l'atenció i l'ús del mòbil, com a l'excés de velocitat, l'ús del cinturó i el consum d'alcohol i altres drogues.
Pel que fa a demarcacions, a les quatre hi ha hagut una reducció de les víctimes mortals respecte l'any passat.
Les majors disminucions es registren a Barcelona i Tarragona, amb una caiguda del 46,2% i el 43,8%, respectivament, en comparació amb 2019.
A Lleida, el descens és del 36,8%, mentre que a Girona és del 31,6%.
Tanmateix, si es compara amb 2010, aquesta darrera demarcació registra la reducció més important, del 68,3%.
Es demana màxima prudència al volant atès el volum elevat de vehicles que poden registrar alguns punts de la xarxa viària
Un total de 1.166 agents dels Mossos d'Esquadra vetllaran durant aquest cap de setmana llarg per la seguretat a les carreteres catalanes
El Servei Català de Trànsit (SCT), conjuntament amb els Mossos d'Esquadra, desplegarà durant aquest cap de setmana llarg de tres dies arran de l'Onze de Setembre, un dispositiu especial de mobilitat.
L'objectiu principal d'aquest operatiu especial de trànsit és garantir la mobilitat de tots els usuaris i minimitzar les possibles afectacions tant de sortida com de retorn.
El dispositiu s'iniciarà avui dijous 10 de setembre a les 15 h i finalitzarà el diumenge 13 de setembre a les 24 h.
El Servei Català de Trànsit (SCT) estima que, amb motiu de la festivitat de la Diada, prop d'uns 430.000 vehicles sortiran des de l'àrea metropolitana de Barcelona entre les 15 h de dijous 10 i les 15 h de divendres 11.
Pel que fa a la tornada, es preveu que entre les 12 i les 24 h de diumenge 13 es mobilitzin al voltant de 200.000 vehicles.
Enguany la festivitat de l'Onze de Setembre cau en divendres i el fet que hi hagi la possibilitat de gaudir de tres dies festius consecutius pot complicar el trànsit en alguns eixos viaris, tant en l'operació sortida com en la de tornada.
Cal tenir en compte que la Diada coincideix amb el retorn de vacances d'alguns ciutadans, que es desplacen sobretot per vies del litoral des de la Costa Brava i la Costa Daurada o per vies procedents de zones de muntanya cap a l'àrea metropolitana de Barcelona.
IMPORTANT: S'ADJUNTA EN PDF LA NOTA DE PREMSA AMB TOTA LA INFORMACIÓ DEL DISPOSTIU
C-MobILE Barcelona és una app que informa en temps real i amb dades oficials del temps de canvi semafòric, l'aproximació de vehicles d'emergència o la presencia d'usuaris vulnerables, com ciclistes i motociclistes.
També informa de les incidències a la carretera com poden ser obres, retencions o límits de velocitat.
L'aplicació és gratuïta i integra els seus avisos visuals i per veu dins de qualsevol app de navegació, com Google Maps o Waze
Applus+ IDIADA, el RACC i la Direcció de Mobilitat de l'Ajuntament de Barcelona, amb el suport de l'Institut Municipal d'Informàtica, lideren el pilot del projecte C-MobILE a Barcelona
MÉS INFORMACIÓ D'AQUEST NOU PROJECTE EN AQUEST PDF ADJUNT
Eth CECAT analize de manèra contunhada es diferenti fenomèns d'origina naturau o tecnologica qu'an lòc en territòri catalan tà pr'amor de valorar se calen mesures extraordinaries d'actuacion, d'avís o de proteccion ara poblacion.
D'un aute costat, es plans d'emergéncia establissen era figura deth Gabinet d'Informacion tà canalizar tota era informacion as ciutadans a trauèrs des mejans de comunicacion sociau.
Era informacion s'a de difóner a:
e mejançant era aplicacion mòbil gratuïta.
Aplicacion gratuïta gencat.mobi tà recéber avisi
Aguest canau permet de consultar es noticies relatives a emergéncies, com plans activats per risc de nheuades, per ventades, per accidents quimics, èca., atau com era sua evolucion e es afectacions.
Eth servici includís tanben un apartat de conselhs d'autoproteccion tà ondades de calor, risc quimic, aiguats e inundacions, incèndis forestaus, ventades, sismes, nheuades, ondades de heired, lauegi, accidents quimics, èca.
Periodicaments se convòque er ampliament d'aguestes borses.
Les guies tècniques són documents de caràcter no obligatori, elaborats o reconeguts pels serveis tècnics de la direcció general competent en matèria de prevenció i extinció d'incendis, l'objecte de les quals és donar criteris interpretatius, aclariments i criteris d'aplicació de la normativa legal i reglamentària, i de les instruccions tècniques complementàries amb relació a la prevenció i seguretat en matèria d'incendis.
Guia de bones pràctiques per a la protecció passiva contra incendis (PPCI)
L'objectiu d'aquesta Guia és establir un procediment que faciliti la tasca de control, justificació i validació documental dels materials, productes, equips i sistemes contra incendis tant de protecció activa com passiva.
Aquest document és una eina de suport per als agents que intervenen en el disseny, execució i control de les obres amb funcions encomanades per garantir l'assegurament de les prestacions de seguretat en cas d'incendi.
La Direcció General de Prevenció, Extinció d'Incendis i Salvaments la va reconèixer com a Guia tècnica, en el marc de la Llei 3/2010, per Resolució del 30 d'octubre de 2015.
L'objectiu d'aquesta Guia de disseny prestacional de sistemes de control de fums i calor per impuls en aparcaments, és el de facilitar una eina útil al projectista per poder definir correctament, en cada projecte que emprengui, els objectius del disseny més adequats, poder assignar els criteris d'acceptació o de rebuig més apropiats (oferint-ne una proposta extensa i no exhaustiva), disposar d'una interessant referència bibliogràfica, i així afavorir que els dissenys d'aquests sistemes obtinguin una major garantia de seguretat, i també major similitud i harmonització de disseny entre els diferents projectes.
L'objectiu d'aquesta Guia és esdevenir una eina útil per establir els paràmetres a seguir en el procés d'aplicació i instal·lació d'un sistema de protecció passiva, així com implementar les bones pràctiques, en quant a controls i comprovacions per assegurar la correcta instal·lació dels productes, d'acord amb les reglamentacions vigents en la matèria.
Esdevé, per tant, una eina de suport per als agents que intervenen en els processos de l'edificació i de la posada en funcionament d'activitats, des del punt de vista de la garantia de la seguretat en cas d'incendi.
La Direcció General de Prevenció, Extinció d'Incendis i Salvaments la va reconèixer com a Guia tècnica, en el marc de la Llei 3/2010, per Resolució del 30 de novembre de 2017.
Càlcul de la càrrega de foc en activitats d'emmagatzematge
Aclariment sobre la consideració de magatzem logístic.
Sistemes de control de temperatura i evacuació de fums en els establiments industrials
Aclariment sobre la determinació de l'alçada lliure de fums en el disseny del SCTiEF en emmagatzematges industrials a gran alçada i sitges.
Condicions de seguretat en cas d'incendi en els centres residencials i centres de dia per a gent amb dependència i gent gran
Règim d'intervenció administrativa en matèria de prevenció d'incendis sobre aquesta activitat.
Alçades mínimes lliures en locals de pública concurrència a efectes de seguretat en cas d'incendi
Condicions de seguretat en cas d'incendi als centres residencials per a menors tutelats.
Aclariment de determinades qüestions sobre els centres residencials d'acció educativa (CRAE).
Cortines d'aigua amb funció sectoritzadora
Inscripció voluntària del producte al registre general del CTE.
Mides màximes certificades i extensió de resultats de l'assaig
Sistemes de control de temperatura i evacuació de fums en magatzems industrials que disposen de sistemes de ruixadors automàtics
Resistència al foc de columnes de fosa o ferro colat
Compartimentació de recorreguts descendents i ascendents en escales d'evacuació
Condicions per a la consideració d'accés a una escala com a sortida de planta
Sortides de planta d'ús hospitalari
Certificació d'instal·lació o aplicació de productes de protecció passiva contra incendis.
Model A Certificat d'instal·lació de productes de limitació de la propagació d'incendis
Model B Certificat d'aplicació de productes de millora de la reacció al foc
Model C Certificat d'instal·lació o aplicació de productes de protecció d'estructures
Protecció enfront el fum de les escales especialment protegides
El dissabte 23 de maig de 2020, s'ha publicat el Reial decret 537/2020, de 22 de maig, pel qual es prorroga l'estat d'alarma declarat pel Reial decret 463/2020, de 14 de març, per a la gestió de la situació de crisi sanitària ocasionada per la COVID-19.
El Reial decret 537/2020, de 22 de maig, aixeca la suspensió de terminis administratius, amb efectes de l'1 de juny de 2020, de manera que preveu que es reprengui el còmput de terminis des del mateix 1 de juny.
Per tant, pel que fa al procediment administratiu d'homologació dels plans d'autoprotecció de les activitats afectades per l'Annex I del Decret 30/2015, de 3 de març, des del dia 1 de juny, es reprèn el còmput dels terminis administratius corresponents.
Els terminis es reprenen però no es reinicien i, per tant, en el còmput del termini disponible cal tenir en compte els dies transcorreguts amb antelació a la vigència de l'Estat d'alarma el 14 de març de 2020.
Aquest fet afecta tant les actuacions que ha de fer l'òrgan competent per resoldre com les actuacions que ha de fer la persona titular.
En aplicació del punt anterior, el dia 1 de juny i posteriors, HERMES mostrarà els estats correctes dels expedients, i quedaran sense efecte les notificacions i els avisos automàtics que el registre electrònic va generar entre el dia 14 de març i el 31 de maig de 2020.
25.09.2020: PUBLICACIÓ RESULTAT ENTREVISTA I CONVOCATÒRIA CURS
Publicació de la llista dels resultats de la 5a prova: entrevista personal (Annex 1), i de la llista de les persones convocades a la realització del curs de formació selectiu (Annex 2)
Llista de persones convocades al curs
Llista de resultats de l'entrevista
Persones convocades a l'entrevista
Llista de persones aptes - Puntuació de la 1a, 2a i 3a prova
Llista de persones no presentades
Llista definitiva de persones excloses
28.5.2018: Publicació convocatòria
Ampliació de la borsa de treball del Centre de Coordinació Operativa de Catalunya (CECAT)
El Mapa de Protecció Civil de Catalunya és un visor que elabora la Direcció General de Protecció Civil i que permet que els municipis i els ciutadans puguin conèixer des del web d'Interior:
El mapa permet fer previsió i prevenció del risc.
La PREVISIÓ DEL RISC determina quins són els riscos de protecció civil que poden afectar cada zona del territori.
Per riscos de protecció civil, entenem tots els que poden generar emergències que afectin un gran volum de població, per exemple: inundacions, incendis forestals, accidents industrials, terratrèmols, allaus, accidents en el transport de viatgers per ferrocarril, etc.
Un exemple de PREVISIÓ és el Mapa de Protecció Civil de Catalunya on podem trobar tota aquesta informació per a cada municipi.
En els fitxers de la dreta, també us podeu descarregar en format de dades obertes la relació de riscos que afecten la totalitat de municipis de Catalunya i la seva obligació respecte a l'elaboració del consegüent pla d'actuació municipal.
La PREVENCIÓ DEL RISC engloba totes aquelles accions que fa l'Administració i el ciutadà mateix per reduir el risc abans que es produeixi l'emergència.
La Direcció General de Protecció Civil fa prevenció quan participa en el procés de planejament urbanístic, elaborant informes tècnics que es tenen en compte en el procés d'aprovació dels plans i programes urbanístics.
Aquests informes es basen en criteris tècnics que vetllen perquè el risc que ja existeix actualment al territori no augmenti de manera crítica.
És a dir, es busca que no s'instal·lin al territori nous elements que facin que hi hagi més població en una situació de risc davant de la qual l'Administració no tingui capacitat de protegir-la.
També es fa PREVENCIÓ quan es detecten situacions crítiques, ja existents actualment, i es posen en marxa les actuacions necessàries per corregir-les.
Algunes actuacions d'aquesta línia de treball són:
per la qual es dona publicitat als criteris per a l'elaboració dels informes referents al control de la implantació de nous elements vulnerables compatibles amb la gestió dels riscos de protecció civil.
El pla d'emergències per incendis forestals, el Pla Infocat, està pensat per afrontar les emergències per incendis forestals dins l'àmbit territorial de Catalunya.
Estableix els avisos, l'organització i els procediments d'actuació dels serveis de la Generalitat de Catalunya, de les altres administracions públiques i de les entitats privades.
Infocat quantifica i localitza sobre el territori el risc d'incendi forestal, amb aspectes com la vulnerabilitat, el desplegament de mitjans, recursos i infraestructures.
Cada estiu, del 15 de juny al 15 de setembre, el Govern porta a terme la campanya forestal de prevenció d'incendis.
La campanya comporta el desplegament de més efectius per a vigilància, prevenció i extinció.
Cada any s'hi destina nou material i equipaments, es munten parcs d'estiu propers a les zones forestals i d'acord amb el mapa de risc d'incendi forestal elaborat pel Cos d'Agents Rurals, alguns helicòpters bombarders fan rutes de prevenció.
En conveni amb els ajuntaments, es fan actuacions concretes de prevenció, com són la neteja de franges forestals properes a urbanitzacions, la neteja de vegetació seca de parcel·les no edificades i de vials, el manteniment de la xarxa d'hidrants i s'elaboren plans d'autoprotecció locals.
Consells sobre nevades i onades de fred per a persones sordes
Consells sobre grans aglomeracions de persones per a persones sordes
Consells sobre onada de calor per a persones sordes
Consells sobre seguretat a la platja per a persones sordes
Consells sobre revetlles i festes amb foc per a persones sordes
Consells sobre aiguats i inundacions per a persones sordes
Consells sobre incendis forestals per a persones sordes